
ROMANIA                                                             



JUDEŢUL TIMIŞ                                                                          

MUNICIPIUL TIMIŞOARA    
CONTRACT DE ADMINISTRARE

NR....................../.................................

I. PĂRŢILE CONTRACTANTE

MUNICIPIUL TIMISOARA, cu sediul in Timisoara, Bd.C.D.Loga nr.1, cod fiscal 14756536, tel 0256/408300, fax 0256/204177, reprezentata prin Nicolae Robu – Primar, în calitate de PROPRIETAR, 

şi

 Mitropolia Banatului –Arhiepiscopia Ortodoxă Română a Timişoarei cu sediul în Timişoara, str. Bd. C. D. Loga nr. 7, cod fiscal………...reprezentat prin …………………………… în calitate de ADMINISTRATOR,

II.  BAZA LEGALA A ÎNCHEIERII  PREZENTULUI CONTRACT
2.1: Prezentul  contract  se încheie în baza:
- Legea 215/2001 privind administraţia publică locală  art. 36, alin. 2 lit. c) cu modificările si completările ulterioare;

- Articolele 867, 868, 869, si 870 Cod Civil;

- Hotărârea Consiliului Local al Municipiului Timişoara  nr………………….;

III. OBIECTUL CONTRACTULUI

3.1:  Obiectul prezentului  contract   îl reprezintă transmiterea din administrarea Consiliului Local al Municipiului Timişoara  în administrarea Mitropoliei Banatului –Arhiepiscopia Ortodoxă Română a Timişoarei, a imobilului situat  în Timişoara,  str. Liviu Rebreanu nr. 35 compus din   clădire şcoală  cu S+P+2E, centrală termică şi  sală de sport  cu parter şi teren  construit şi neconstruit în suprafaţă de 7.956 mp, înscris în CF nr. 413116 Timişoara, provenit din CF. nr. 124065 cu nr. top. 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19, proprietatea publică a Municipiului Timişoara;
3.2: Valoarea de inventar  a imobilului   este de ……………………………… lei, valoare  care se va înregistra în evidenţa contabilă a Mitropoliei Banatului –Arhiepiscopia Ortodoxă Română a Timişoarei.
IV. DESTINAŢIA IMOBILULUI  DAT ÎN ADMINISTRARE                                                                                                                                                                           
4.1. Imobilul situat  în Timişoara,  str. Liviu Rebreanu nr. 35 compus din   clădire şcoală  cu S+P+2E,  centrală termică şi  sală de sport  cu parter şi teren  construit şi neconstruit în suprafaţă de 7.956 mp, înscris în CF nr. 413116 Timişoara, provenit din CF. nr. 124065 cu nr. top. 13491/4; 13491/5; 13491/6; 13491/7; 13491/14; 13491/15; 13491/16; 13491/17; 13491/18; 13491/19,  este dat în administrare în vederea desfăşurării activităţii  învăţământului de la ciclu  preşcolar  la cel universitar.
V. DURATA CONTRACTULUI

5.1. Prezentul contract se încheie pentru o perioadă de 4 ani începând cu data…………………

VI. DREPTURILE SI OBLIGAŢIILE PĂRŢILOR
6.1.  Drepturile si obligaţiile proprietarului
a) Dreptul de a aproba sau aviza lucrările de reparaţii, investiţii, modernizări, precum si orice alte lucrări  de aceasta natură necesare imobilului pe care urmează să le execute administratorul clădirii;

b) Contravaloarea lucrărilor executate  de administrator asupra imobilului, indiferent de natura acestuia, rămân în proprietatea Municipiului Timişoara, fiind integrate in valoarea bunului imobil şi nu pot fi revendicate de administrator, indiferent de natura lucrărilor executate;

c) Să asigure buna folosire a căilor de acces din exterior spre interior, în perimetrul unităţii de invăţământ;

d) Să asigure folosinţa spaţiului pe toată durata  administrării;

e) Să controleze modul cum este folosit şi întreţinut de către administrator, imobilul  şi să ia măsurile ce se impun în vederea unei mai bune întreţineri şi folosiri judicioase, potrivit destinaţiei;

6. 2: Drepturile şi obligaţiile administratorului:

a) Administratorul poate exercita folosinţa imobilului în limita cerinţelor impuse de funcţionarea  Şcolii „Sf Antim Ivireanu” şi a Grădiniţei „Troiţa”, numai pentru activităţi specifice de învăţământ;

b) Să pună la dispoziţia Municipiului Timişoara, sau/şi a structurilor sportive/organizaţiilor aflate în parteneriat, Sala de sport pentru desfăşurarea unor activităţi/acţiuni sportive, în limita programului disponibil faţă de activităţile celor două unităţi de invăţământ;

c) Să folosească bunul primit în administrare potrivit destinaţiei pentru care i-a fost transmisă administrarea;
d) Să execute la timp şi în bune condiţii, pe cheltuiala sa, toate lucrările de reparaţii, investiţii, reabilitare, modernizare, precum si orice alte lucrări indiferent de natura acestora, inclusiv pentru degradările produse din culpa sa;

e) Să nu efectueze amenajări sau modificări ale spaţiului, lucrări de investiţii, reabilitare, modernizare, precum si orice alte lucrări indiferent de natura acestora fără acordul scris şi prealabil al proprietarului cu excepţia reparaţiilor curente si necesare;                                                 
f) Să nu depoziteze mărfuri toxice sau inflamabile şi să ia toate măsurile necesare pentru exploatarea în siguranţă a spaţiilor date în administrare;

g) Să-l anunţe pe proprietar de acţiunea intentată de un terţ care priveşte proprietatea sau posesia spaţiului dat în administrare;

h) Să permită inspecţiile reprezentanţilor proprietarului pentru verificarea imobilului dat în administrare; 

i) Să suporte toate costurile legate de igienizarea imobilului (dezinfecţie, dezinsecţie, deratizare şi orice alte cheltuieli colaterale), precum şi cele de natură a conserva imobilul (zugrăveli, tencuieli, reparaţii instalaţii sanitare, termice, electrice şi de orice altă natură); să întreţină permanent spaţiile exterioare, curte cu spaţii verzi, alei;
j) Să răspundă pentru pagubele pricinuite imobilului de eventuale incendii, dacă nu va dovedi că incendiul a provenit din caz fortuit sau forţă majoră;

k) Să asigure paza imobilului, pe cheltuiala proprie;

l). Să obţină toate avizele prevăzute de lege şi normele în vigoare, pentru desfăşurarea în bune condiţii a activităţii proprii;

m) Să încheie poliţe de asigurare  pentru imobilul dat în administrare;

n) Să încheie contracte cu furnizorii precum şi să achite cheltuielile ce-i revin pentru consumul propriu de utilităţi: apă, canal, energie electrică, gaz, telefon, evacuarea deşeurilor menajere, întreţinerea curăţeniei, paza, cheltuieli colaterale, etc.;

o) Să solicite proprietarului  prelungirea  dreptului de administrare  cu cel puţin  90 de zile  înainte de  încetarea administrării.
VII. ÎNCETAREA ADMINISTRĂRII
 7.1: Încetarea  dreptului de  administrare  poate avea loc în următoarele cazuri :

 a) La împlinirea termenului pentru care a fost încheiat;

 b) Înainte de expirarea termenului, prin acordul comun al celor două părţi, la iniţiativa uneia dintre acestea;                                                                                                           

 c) O dată  cu încetarea  dreptului de proprietate publică sau prin actul de revocare emis, în condiţiile legii, dacă interesul  public o impune, de organul care l-a constituit, potrivit art. 869 din Codul civil.
VIII. CLAUZE PRIVIND REZILIEREA  CONTRACTULUI
 8.1: Contractul  de administrare se reziliază, în conformitate cu prevederile legale în vigoare, în una din următoarele situaţii:

a) Administratorul schimbă destinaţia imobilului primit în administrare fără aprobarea Consiliului Local al Municipiului Timişoara;

b)  Administratorul nu  exercită obligaţiile stabilite in sarcina sa prevăzute  la pct. 6.2;
7.2: Nerespectarea obligaţiilor asumate prin prezentul  contract  de către una dintre părţi, în mod culpabil şi repetat, dă dreptul părţii lezate de a considera contractul  desfiinţat de plin drept, fără somaţie, punere în întârziere sau intervenţia instanţei de judecată conform pactului comisoriu de gradul IV şi de a pretinde plata de daune – interese.                                                                                                                                                                                                 

IX. FORŢA MAJORĂ                                                     .                                                       

 9.1:  Nici una dintre părţi  nu răspunde de neexecutarea în termen sau/şi de executarea în mod necorespunzător total sau/şi parţial a oricărei obligaţii care îi revine, în baza prezentului contract , dacă neexecutarea sau executarea necorespunzătoare a obligaţiei respective a fost cauzată de forţă   majoră, aşa cum este definită de lege;
 Partea care invocă forţa majoră este obligată să notifice în scris celeilalte părţi în termen de 5 zile producerea evenimentului şi să ia toate măsurile posibile în vederea limitării consecinţelor lui.
X. MODIFICAREA  CONTRACTULUI
10.1:  Părţile au dreptul, pe durata îndeplinirii contractului, de a conveni modificarea clauzelor din prezentul contract, prin act adiţional, numai după o prealabilă notificare scrisă, cu acordul ambelor părţi.

XI. LITIGII

11.1: Părţile prezentului contract vor face toate eforturile pentru a rezolva pe cale amiabilă, prin tratative directe, orice neînţelegere  care se poate ivi între ei în cadrul sau în legătură cu îndeplinirea contractului.

 Dacă după 15 de zile de la începerea acestor tratative părţile nu reuşesc pe cale amiabilă rezolvarea  divergenţelor, fiecare parte  poate solicita ca litigiile  să se soluţioneze de către instanţele judecătoreşti competente.

XII. DISPOZIŢII FINALE

 14.1: Prezentul  contract conţine 4 (patru) pagini şi  a fost încheiat în 4 exemplare, asigurându-se câte două  pentru fiecare parte .

 Se anexează  la prezentul contract  în copie Hotărârea Consiliului Local al Municipiului Timişoara  nr…., extras CF  şi fişa  mijloc fix.

                        PROPRIETAR,                                                            ADMINISTRATOR,
            MUNICIPIUL TIMISOARA,


 
                      P R I M A R,                                                            
                     Nicolae Robu          


        VICEPRIMAR,
                      Dan Diaconu
                         DIRECTOR
  DIRECŢIA  INSTITUTII ŞCOLARE, MEDICALE,                                                                                                              
                SPORTIVE ŞI CULTURALE
                 IOAN MIHAI COSTA

                         CONSILIER,
                      Mariana Mureşan

                  SERVICIUL JURIDIC,

                       Daniela Ştefan

